Translate the text from Welsh to English.



 
 Cyn trafodaeth yn y Cynulliad ar Fil Iechyd y Cyhoedd (Isafbris am Alcohol) (Cymru) Llywodraeth Cymru, a gyflwynwyd i'r Cynulliad Cenedlaethol fis Hydref y llynedd, mae'r Ysgrifennydd Iechyd wedi cyhoeddi buddsoddiad ychwanegol i wasanaethau camddefnyddio sylweddau. 

Yn ddiweddarach heddiw, bydd Aelodau'r Cynulliad yn penderfynu a ddylai'r Bil basio ei gyfnod deddfwriaethol cyntaf, a symud ymlaen i gyfnod 2 – sy'n cynnwys ystyriaeth fanwl gan bwyllgorau'r Cynulliad. Os caiff y Bil ei basio gan y Cynulliad yn ddiweddarach eleni, y bwriad ar hyn o bryd yw y byddai'r isafbris uned yn cael ei gyflwyno 12 mis ar ôl i'r Bil gael y Cydsyniad Brenhinol. 

Mae Llywodraeth Cymru yn buddsoddi bron £50m y flwyddyn i gefnogi pobl sy'n camddefnyddio sylweddau. Mae bron hanner y cyllid hwn yn mynd yn uniongyrchol i'r saith Bwrdd Cynllunio Ardal sy'n comisiynu gwasanaethau camddefnyddio sylweddau i'w rhanbarth. 

Wrth ymateb i alwadau i ddyrannu adnoddau ychwanegol i wasanaethau camddefnyddio sylweddau, mae'r Ysgrifennydd Iechyd wedi cadarnhau y bydd y cyllid camddefnyddio sylweddau sydd wedi'i glustnodi i fyrddau iechyd yn cynyddu bron £1m, i dros £18m o 2018\-19\. 

Wrth siarad cyn y drafodaeth, dywedodd Vaughan Gething: 


> "Mae’n broblem yng Nghymru bod alcohol rhad a chryf ar gael yn rhwydd, fel sy’n wir am lawer o wledydd eraill y Gorllewin. 
> 
> "Nid yw isafbris uned yn fwled arian, ond bydd yn offeryn pwysig newydd wrth inni fynd ati i leihau lefelau yfed alcohol. Drwy gyflwyno isafbris, fe allwn wneud gwahaniaeth – fel rydym wedi’i wneud drwy wahardd smygu, gan ddangos ein penderfyniad i greu dyfodol gwahanol i bobl Cymru. 
> 
> "Rwyf wedi bod yn gwbl glir na fydd hynny ynddo’i hun yn gweithio. Mae angen mynd ati i ymdrin â'r polisi alcohol yng Nghymru mewn sawl ffordd, a thrwy wneud hynny, gallwn ysgogi newid. Dyna pam ein bod yn cefnogi pobl yng Nghymru i ddatblygu perthynas iachach ag alcohol, drwy ein Strategaeth Camddefnyddio Sylweddau, a sicrhau nad yw pobl yn marw o yfed alcohol. 
> 
> "Rydyn ni'n gwybod bod digonedd o dystiolaeth o bob cwr o'r byd sy'n dangos bod y berthynas rhwng pris alcohol a lefelau yfed alcohol yn un glir. Mae ein deddfwriaeth arloesol yn helpu i fynd i'r afael â hynny. 
> 
> "Mae galw ers amser i Gymru newid ei pherthynas ag alcohol. Rwy'n disgwyl y bydd y Bil hwn yn gwneud cyfraniad hanfodol i leihau arferion yfed peryglus a niweidiol ac yn anad dim, y bydd yn helpu i achub bywydau."







Translation:


 
Ahead of an Assembly debate on the Welsh Government’s Public Health (Minimum Price for Alcohol) (Wales) Bill, which was introduced to the National Assembly last October, the Health Secretary has announced extra investment in substance misuse services. 

Assembly Members will decide later today whether the Bill should pass its first legislative stage, and proceed on to stage 2 – which involves detailed consideration by Assembly committees. If passed by the Assembly later this year, the current intention is that a minimum unit price would be introduced 12 months following the Bill’s Royal Assent.

The Welsh Government invests almost £50m a year to support people with substance misuse issues. Almost half of this funding goes directly to the seven Area Planning Boards which commission substance misuse services for their region.  

In response to calls made for additional resources to be allocated for substance misuse services, the Health Secretary has confirmed the ring\-fenced substance misuse funding for health boards will be increased by nearly £1m, to over £18m from 2018\-19\.

Speaking ahead of the debate, Vaughan Gething said:


> “Wales, like so many other western countries, has a problem with cheap, strong, readily\-available alcohol. 
> 
> “Minimum unit pricing is not a silver bullet, but it will be a major new and important tool in our approach to reducing alcohol consumption. By introducing a minimum price, we can make a difference – as we have done with the smoking ban, which demonstrated our determination to create a different future for the people of Wales.
> 
> “I’ve been very clear, that it will not work in isolation. Alcohol policy in Wales requires a variety of approaches, which taken together, can generate change. That’s why we are supporting people throughout Wales to develop a healthier relationship with alcohol, through our Substance Misuse Strategy, and end the sad spectre of people dying from drink. 
> 
> “We know there is a significant amount of evidence from around the world, showing there is a very clear relationship between the price of alcohol and alcohol consumption. Our ground\-breaking legislation helps address that.
> 
> “There have long been calls for Wales to change its relationship with alcohol. I expect this Bill will make a fundamental contribution to reducing hazardous and harmful drinking and ultimately, will help to save lives.”